b"\n_START_ARTICLE_\nA Year Without Rain (pesem)\n_START_SECTION_\nOzadje in sestava\n_START_PARAGRAPH_\nAvgusta 2010 so na internetu izdali demo posnetek pesmi, ki ga je zapela Selin Alexa. Becky Bain iz revije Idolator je pesem ozna\xc4\x8dila za\xc2\xa0\xc2\xbbzrelo dance pesem\xc2\xab\xc2\xa0in dejala, da\xc2\xa0\xc2\xbbne bi bilo ni\xc4\x8d narobe, \xc4\x8de bi bila vklju\xc4\x8dena v album Sophie Ellis-Bextor.\xc2\xab V intervjuju z MTV News je Selena Gomez dejala, da je singl\xc2\xa0\xc2\xbbA Year Without Rain\xc2\xab\xc2\xa0prva pesem z albuma, ki jo je posnela. Razlo\xc5\xbeila je tudi, zakaj je album poimenovala po tej pesmi:\xc2\xa0\xc2\xbbMislim, da ima pesem velik pomen, hkrati pa sem si \xc5\xbeelela ustvariti tudi nekaj, na \xc4\x8demer bi gradila vse ostale pesmi.\xc2\xab \xc5\xa0panska razli\xc4\x8dica pesmi, naslovljena\xc2\xa0\xc2\xbbUn A\xc3\xb1o Sin Ver Lluvia\xc2\xab, je 26. oktobra 2010 iz\xc5\xa1la preko iTunesa._NEWLINE_Pesem\xc2\xa0\xc2\xbbA Year Without Rain\xc2\xab\xc2\xa0je pop balada, ki sta jo napisala in producirala Lindy Robbins in Toby Gad, ki traja tri minute in \xc5\xa1tiriinpetdeset sekund. Pesem je kombinacija dance-pop in electropop zvrsti s techno ritmom in vplivom disco glasbe. Napisana je v D-duru, temu pa sledi procesija akordov C\xe2\x80\x93Gm\xe2\x80\x93Dm\xe2\x80\x93F. Vokali Selene Gomez se raztezajo od F\xe2\x82\x83 do E\xe2\x82\x85. Besedilo pesmi govori o simpatiji protagonistke. Megan Vick iz revije Billboard je besedilo pesmi opisala kot\xc2\xa0\xc2\xbbne\xc5\xbeno.\xc2\xab\n_START_SECTION_\nSprejem kritikov\n_START_PARAGRAPH_\n\xc4\x8ceprav je pesem ozna\xc4\x8dil za enega izmed bolj\xc2\xa0\xc2\xbbzami\xc5\xa1ljenih trenutkov\xc2\xab\xc2\xa0na sicer\xc2\xa0\xc2\xbb\xc5\xbeivahnem\xc2\xab\xc2\xa0albumu, je Bill Lamb s spletne strani About.com v svoji oceni pesmi napisal, da je pesem\xc2\xa0\xc2\xbbA Year Without Rain\xc2\xab\xc2\xa0\xc2\xbb\xc4\x8dudovita dance balada\xc2\xab. Bill Lamb je napisal tudi, da je\xc2\xa0\xc2\xbbSelena Gomez o\xc4\x8ditno pri\xc4\x8dela odra\xc5\xa1\xc4\x8dati kot ustvarjalka.\xc2\xab Tim Sendra iz revije Allmusic je napisal, da pesem izstopa od ostalih pesmi z albuma, saj si jo je\xc2\xa0\xc2\xbblahko zapomniti\xc2\xab\xc2\xa0in je\xc2\xa0\xc2\xbbdobro zapeta.\xc2\xab Megan Vick iz revije Billboard je napisala, da kljub temu, da Selena Gomez nima tako mo\xc4\x8dnega vokala kot Demi Lovato,\xc2\xa0\xc2\xbbnjen glas zelo vpliva na visoke tone v refrenu.\xc2\xab Megan Vick je dejala tudi, da se pesem\xc2\xa0\xc2\xbbod ostalih Disneyjevih produktov razlikuje zaradi o\xc4\x8darljivosti, ki je ima Selena Gomez ve\xc4\x8d kot druge pop zvezdnice.\xc2\xab Allison Stewart iz revije The Washington Post je pesmi predvsem zaradi besedila dodelila negativno oceno, saj naj bi\xc2\xa0\xc2\xbbna nek na\xc4\x8din nakazovalo na najstni\xc5\xa1ko so-odvisnost ... ki bi morala \xc5\xbee izginiti.\xc2\xab Napisala je tudi, da je pesem pokazala\xc2\xa0\xc2\xbbustvarjalno zrelost\xc2\xab\xc2\xa0Selene Gomez, Bill Lamb iz revije About.com pa ji je dodelil devetintrideseto mesto na seznamu\xc2\xa0\xc2\xbb100 najbolj\xc5\xa1ih pop pesmi leta 2010\xc2\xab.\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbA Year Without Rain\xc2\xab\xc2\xa0je debitirala na \xc5\xa1tirinajstem mestu glasbene lestvice Billboard Hot Digital Songs, kmalu zatem pa \xc5\xa1e na petintridesetem mestu lestvice Billboard Hot 100 ter tako postala tretji singl glasbene skupine, ki se je uvrstil med prvih \xc5\xa1tirideset pesmi na tej lestvici. Na lestvici je ostala \xc5\xa1tiri tedne. 1. januarja 2011 je debitirala tudi na \xc5\xa1estintridesetem mestu lestvice Billboard Hot Dance Club Play. Ve\xc4\x8dji uspeh je po\xc5\xbeela v Kanadi, kjer je na dr\xc5\xbeavni glasbeni lestvici zasedla trideseto mesto. Pesem se je uvrstila tudi na mnoge evropske lestvice, med drugim je zasedla oseminsedemdeseto mesto na britanski, \xc5\xa1estinpetdeseto mesto na nem\xc5\xa1ki in enain\xc5\xa1tirideseto mesto na slova\xc5\xa1ki glasbeni lestvici. Na belgijski lestvici se je uvrstil na tretje mesto.\n_START_SECTION_\nVideospot\n_START_PARAGRAPH_\nVideospot, ki ga je re\xc5\xbeiral Chris Dooley, so posneli v Lucerne Valleyju, Kalifornija. Premierno se je predvajal 3. septembra 2011. Pri\xc4\x8dne se z glasbeno skupino, ki se v odprtem pelje \xc4\x8dez zapu\xc5\xa1\xc4\x8deno pu\xc5\xa1\xc4\x8davo. Selena Gomez si ogleduje fotografijo, ki jo kasneje odpihne veter. Ob refrenu glasbena skupina izgine in ostane samo Selena Gomez, ki stopi iz avtomobila in pri\xc4\x8dne peti. V nadaljevanju videospota se poka\xc5\xbee ve\xc4\x8d fotografij njenega fanta, ki padejo z neba. Med petjem refrena Selena Gomez opazi svojo simpatijo (Brant Daugherty) v daljavi. Pri\xc4\x8dneta hoditi drug proti drugemu in na koncu se sre\xc4\x8data._NEWLINE_Bill Lamb s spletne strani About.com je videospot pohvalil zaradi\xc2\xa0\xc2\xbbpu\xc5\xa1\xc4\x8davskega ozadja, ki se ujema s pesmijo\xc2\xab. Nadine Cheung iz revije AOL JSYK je napisala:\xc2\xa0\xc2\xbbPoje: 'Tako zelo te pogre\xc5\xa1am / Ne morem si pomagati, zaljubljena sem / Dan brez tebe je kot leto brez de\xc5\xbeja' ['I'm missing you so much / Can't help it, I'm in love / A day without you is like a year without rain'] in to so pravzaprav \xc4\x8dustva, opisana na kratek in sladek na\xc4\x8din.\xc2\xab Becky Bain iz revije Idolator je napisala:\xc2\xa0\xc2\xbbTo je \xc4\x8dudovit videospot, ki se lepo ujema s preprosto pesmijo, da ne omenjamo kako \xc4\x8dudovita je s svojim vodnim stilom.\xc2\xab\n_START_SECTION_\nNastopi v \xc5\xbeivo\n_START_PARAGRAPH_\nGlasbena skupina Selena Gomez & the Scene je 22. septembra 2010 s pesmijo\xc2\xa0\xc2\xbbA Year Without Rain\xc2\xab\xc2\xa0nastopila v oddaji The Ellen DeGeneres Show, 23. septembra tistega leta pa \xc5\xa1e v oddaji Good Morning America. 16. novembra 2010 je glasbena skupina pesem izvedla v oddaji Lopez Tonight, 1. decembra pa \xc5\xa1e v oddaji Live with Regis and Kelly. 5. januarja 2011 so s pesmijo nastopili na podelitvi nagrad People's Choice Awards, kjer so prejeli nagrado v kategoriji za\xc2\xa0\xc2\xbbnajljub\xc5\xa1ega prebojnega ustvarjalca\xc2\xab. Selena Gomez se je na odru pojavila po veliko svetlobnih u\xc4\x8dinkih in v megli. Kara Warner iz MTV News je komentirala:\xc2\xa0\xc2\xbb\xc4\x8ceprav nastop ni bil tako zanimiv kot nastopi \xc3\xa0 la Lady Gaga ali Katy Perry, je Selena Gomez preko svoje pop pesmi pokazala veliko mo\xc4\x8di v kombinaciji z ob\xc4\x8dutkom predanosti in resnosti. S svojim posluhom \xc5\xa1e ritma ni zgre\xc5\xa1ila, kar je \xc5\xa1e eden izmed razlogov za uspeh pesmi.\xc2\xab"